**NÄIN TOIMIMME LUMMENIEMEN RIPPILEIREILLÄ KESÄLLÄ 2020**

**Iloitsemme siitä, että koronapandemiasta huolimatta saamme kesällä leireillä Lummeniemessä. Pyrimme mahdollisimman normaaliin leirielämään ja haluamme järjestää jokaiselle ikimuistoisen riparin. Hyvällä yhteispelillä ja yhteisiä ohjeita noudattaen se varmasti onnistuu.**

**Näihin ohjeisiin pitää tutustua jo kotona. Yhteisesti niistä jutellaan heti leirin alussa**

* **Leirille tullaan vain terveenä. Jos ilmenee flunssan oireita, niin leirille ei saa tulla.**
* **Jos sairastumisen oireita ilmenee ennen leiriä, niin ottakaa asiasta välittömästi yhteys kyseisen leirin vetäjiin.**
* Allergiasta johtuvat oireet eivät estä leirille osallistumista. Tällaisten oireiden ilmaantuessa ottakaa yhteyttä leirin vetäjään ennen leirin alkua.
* Rippikoululaiset tulevat Lummeniemeen omin kyydein. Saattajat jättävät leiriläisen Lummeniemen pihaan, eivätkä tule sisätiloihin. Leirin päättyessä leiriläiset noudetaan Lummeniemen pihasta.
* Leireillä ei ole vierailupäivää.
* Pääsääntöisesti ohjaajat ovat Lummeniemessä koko leirin ajan. Kummallakin leirillä vierailee säännöllisesti yksi ulkopuolinen opettaja.
* Keittiö- ja siivoushenkilökunta käy leiritöissä kotoa käsin.
* Keittiö- ja siivoushenkilökunta on mahdollisimman vähän lähikontaktissa leiriryhmien kanssa ja keittiötilaan ei saa mennä ilman erillistä lupaa.

**ELETÄÄN MAHDOLLISIMMAN VÄLJÄSTI**

* Majoittuminen tehdään ohjaajien johdolla. Pyrimme siihen, että kussakin leiriläisten majoitushuoneessa majoittuu enintään kolme henkilöä, joista yksi voi olla isonen.
* Kaikessa toiminnassa pyritään toimimaan mahdollisimman väljästi ja mahdollisuuksien mukaan turvaetäisyyksiä noudattaen.
* Jos vain säät sallivat, niin vietämme paljon aikaa ulkona. Varatkaa mukaan myös lämmintä vaatetta, sateenvarjo sekä monenlaisiin keleihin sopivat kengät.
* Työskentelyryhmät pysyvät samoina koko leirin ajan.
* Varaamme leireillä aikaa saunomiseen, mutta kerrallaan saunaan pääsee aiempaa pienempiä ryhmiä. Sekä remontoitu uusi sauna, että vanha puulämmitteinen sauna ovat käytössä leirien aikana.

**PESTÄÄN AHKERASTI KÄSIÄ**

* Huolellinen käsien pesu lämpimällä vedellä ja saippualla on tärkeää!
	+ Aina ulkoa sisään tullessa
	+ Ennen ruokailua
	+ Yskimisen ja aivastamisen jälkeen
	+ WC-käynnin jälkeen
* Käsien pesun jälkeen huolellinen kuivaus paperipyyhkeellä.
* Lummeniemen julkisissa tiloissa on tarjolla käsidesiä niille, jotka haluavat sitä käyttää, mutta huolellinen käsien pesu kuitenkin riittää.

**PALVELU PELAA RUOKAILUISSA**

* Ohjaajat ja isoset annostelevat ruuan lautasille leiriläisen toiveiden mukaan, näin edesautetaan sitä, ettei moni henkilö koske samoihin ottimiin
	+ Tarjotin ja ruokailuvälineet ojennetaan nuorelle
	+ Ruuanjaossa jakaja käyttää kertakäyttöhanskoja
	+ Isoset tai ohjaajat kaatavat juomat laseihin

**JOS JOKU LEIRIVÄESTÄ SAIRASTUU LEIRIN AIKANA**

* + Otamme välittömästi yhteyttä huoltajiin.
	+ Jos sairastumisen oireet viittaavat koronainfektioon, niin otamme leiriltä yhteyttä myös terveydenhuoltoon ja pyydämme heiltä lisäohjeita siitä, kuinka toimimme kussakin tapauksessa.
		- Tarvittaessa lääkäri voi edellyttää nuoren käyvän koronavirustestissä ja tällöin vanhempien tulee huolehtia testissä käymisestä. Testin tuloksella on oleellista merkitystä myös muille leirillä oleville. Leirien turvallisuus ja koronaviruksen taltuttaminen ovat yhteisiä ponnistuksiamme.
	+ Sairastunut lähtee kotiin toipumaan.
		- Huoltajat järjestävät sairastuneen noutamisen leiriltä
		- Jos huoltajat ovat esimerkiksi työn takia estyneet noutamasta nuorta keskellä leiripäivää, niin huolehtikaa siitä, että teillä on pohdittuna joku henkilö, joka voi tulla noutamaan hänet lyhyelläkin varoitusajalla.
	+ Sairastunut henkilö jää pakattujen tavaroidensa kanssa erillään olevaan paikkaan odottamaan kotiinkuljetusta. Nuoren seurana on tuolloin joku leirin vetäjistä.
	+ Jos sairastuneen nuoren olo kohenee ja hän saa lääkäriltä luvan jatkaa leiriä, niin vanhemmat ovat yhteydessä leirin vetäjiin ja sopivat mahdollisesta leirin jatkamisesta.
	+ Jos nuoren sairaus jatkuu leirin ylitse, niin vanhemmat voivat sopia leirin vetäjien kanssa siitä, kuinka nuori voi suorittaa rippikoulunsa ja siten osallistua konfirmaatioon.

**SIIVOAMINEN JA LEIRILÄISTEN OMA HUOLENPITO TAVAROISTAAN JA TILOISTAAN**

* + Tänä kesänä Lummeniemessä siivotaan yhteisiä oleskelutiloja normaaliakin tehokkaammin. Samoin leireille osallistuvilta nuorilta odotetaan sitä, että he pitävät majoitustilansa siisteinä ja omat tavaransa niille varatuissa paikoissa.

**TOIVOTAMME KAIKILLE OSALLISTUJILLE OIKEIN TURVALLISTA JA MUKAVAA LEIRIKESÄÄ KORONASÄÄNNÖISTÄ HUOLIMATTA! ☺**